Die oudste Bybeldagboek in Afrikaans is onder nuwe outeurskap. Vanjaar verskyn die klassieke Uit die Beek met ’n nuwe invalshoek en uit die pen van die bekroonde skrywer Barend Vos. Die tekskeuse vir elke dag is op die Revised Common Lectionary gebaseer. Dit maak hierdie geliefde Bybelse dagboek soos altyd geskik vir persoonlike stiltetyd, huisgodsdiens én Bybelstudiegroepe.
Dr Barend Vos is ’n bekende Christenskrywer en predikant. Hy skryf elke maand in die tydskrif LiG sy Grootseun-storie. Hy is onlangs bekroon met ’n ATKV-veertjie vir een van dié stories. Hy het al verskeie boeke uitgegee. Hy wen in 2001 die CBSA-prys vir fiksie vir Eksodus. Hy wen ook die Andrew Murray-Desmond Tutu-prys in 2016 vir Die ewigheid in my hart.
Die onvermydelike skeiding wat tussen ’n gelowige en ’n ongelowige kom, is ’n skeiding wat vanself gebeur. Dit gebeur vir die eenvoudige rede dat jy anders kies omdat jy ’n gelowige is wat na Christus soek.
Dit gaan nie daaroor om die een of ander standpunt in die openbaar in te neem of ’n morele punt te maak nie. Om die waarheid te sê, wanneer dit opgemerk word, kan dit nogal ongemaklik raak. Niemand moedig jou aan omdat jy anders as hulle kies nie. Tog kan jy nie help om op die een of ander tydstip anders te kies nie.
Wanneer jy wel in die een of ander saak anders begin kies, kan jy dalk ongemaklik voel, maar jy kan maar weet jy neem belangrike stappe in dissipelskap. Jy beweeg verder as blote geloof in God na die plek waar jy Christus waarlik volg.
“Die verdagtes is oor die skape uitgevra. Hulle kon nie eienaarskap van die skape bewys nie en hulle is vir vermeende veediefstal in hegtenis geneem.”
Die vrou, wat net as Anna K. bekend gemaak is, is skuldig bevind op die klag dat sy ŉ ongemagtigde byeenkoms gereël het.
Die hooftoernooi begin Donderdag (5 April) wanneer die wêreld se 87 voorste spelers skouers gaan skuur om te sien wie kry daardie gesogte groen baadjie.